sukhrobnurali/uzbek-legal-corpus huggingface dataset:
AVTOMOTOTRANSPORT VOSITALARIDAN FOYDALANISh VA ULARNI TASARRUF ETISh HUQUQIGA IShONChNOMALARNI GERBLI (MAXSUS) BLANKALARDA QAYTA RASMIYLAShTIRIShGA DOIR QOʻShIMChA ChORA-TADBIRLAR TOʻGʻRISIDA
(resolution, 2021-02-22)

Vazirlar Mahkamasining “Avtomototransport vositalarini sotib olish, ulardan foydalanish va ularni boshqa shaxsga berishni tartibga solishga doir qoʻshimcha chora-tadbirlar toʻgʻrisida” 2006-yil 7-martdagi 38-son qarori yanada toʻliq amalga oshirilishini taʼminlash, shuningdek avtomototransport vositalari egalari va haydovchilarning istaklarini hisobga olib Vazirlar Mahkamasi qaror qiladi: 1. Oʻzbekiston Respublikasi Adliya vazirligi va Ichki ishlar vazirligining avtomototransport vositalaridan foydalanish va ularni tasarruf etish huquqi uchun 2006-yil 1-iyulgacha berilgan ishonchnomalarni gerbli (maxsus) blankalarda qayta rasmiylashtirish uchun qoʻshimcha imkoniyat berish toʻgʻrisidagi taklifi qabul qilinsin. 2. Belgilansinki: koʻrsatib oʻtilgan ishonchnomalarni gerbli (maxsus) blankalarda qayta rasmiylashtirish 2007-yil 1-iyulgacha amalga oshiriladi; ishonchnomalar gerbli (maxsus) blankalarda qayta rasmiylashtirilganligi uchun davlat boji undirilmaydi; qayta rasmiylashtirish uchun ishonchnoma ishonch bildiruvchi yoki ishonchli vakil tomonidan pasport koʻrsatilgan holda oldin rasmiylashtirilgan notarial idoraga taqdim etiladi; gerbli (maxsus) blankalarda qayta rasmiylashtirilmagan ishonchnomalar boʻyicha avtomototransport vositalarini boshqarishga yoʻl qoʻyilmaydi. 3. Oʻzbekiston Respublikasi Ichki ishlar vazirligi, Adliya vazirligi: mazkur qaror talablari avtomototransport vositalari egalari va aholi eʼtiboriga belgilangan tartibda yetkazilishini, ular orasida shu jumladan ommaviy axborot vositalari orqali zarur tushuntirish ishlari olib borilishini taʼminlasinlar; ishonchnomalar qayta rasmiylashtirilishi va hisobga qoʻyilishi ustidan qatʼiy nazoratni taʼminlasinlar, shuningdek ishonchnomalar notariuslar tomonidan qayta rasmiylashtirilishida va Yoʻl harakati xavfsizligi davlat xizmati organlarida hisobga qoʻyilishida aholi uchun qulay shart-sharoitlar yaratilgan holda oldin berilgan ishonchnomalarni gerbli (maxsus) blankalarda oʻz vaqtida qayta rasmiylashtirishga doir zarur chora-tadbirlar koʻrsinlar. 4. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari N.M. Xanov zimmasiga yuklansin.
RESPUBLIKA IQTISODIYOTI TARMOQLARINI 2007/2008 YILLAR KUZ-QISh DAVRIDA BARQAROR IShLAShGA TAYYORLAShNI TAʼMINLASh ChORA-TADBIRLARI TOʻGʻRISIDA
(resolution, 2020-09-28)

Respublika iqtisodiyoti tarmoqlari, korxonalari va muassasalarini 2007/2008-yillar kuz-qish davrida barqaror ishlashga oʻz vaqtida tayyorlashni taʼminlash maqsadida: 1. Quyidagilar: respublika iqtisodiyoti tarmoqlarini 2007/2008-yillar kuz-qish davrida barqaror ishlashga tayyorlash boʻyicha tadbirlar 1-ilovaga* muvofiq; asosiy muhandislik kommunikatsiyalari va texnologik uskunalarni, shuningdek ijtimoiy soha obyektlarini hududlar boʻyicha 2007/2008-yillar kuz-qish davrida barqaror ishlashga tayyorlash hamda kapital va joriy taʼmirlash topshiriqlari 2—4-ilovalarga* muvofiq; asosiy yoqilgʻi-energetika resurslari va texnik tuzni hududlar boʻyicha 2007/2008-yillar kuz-qish davri uchun tayyorlash topshiriqlari 5-ilovaga* muvofiq; 2007-yilda mahalliy budjetlar mablagʻlari hisobiga umumtaʼlim maktablarini joriy taʼmirlashning manzilli dasturi 6-ilovaga* muvofiq; respublika iqtisodiyoti tarmoqlarini 2007/2008-yillar kuz-qish davrida barqaror ishlashga tayyorlashni muvofiqlashtirish boʻyicha Respublika komissiyasi tarkibi 7-ilovaga* muvofiq tasdiqlansin. 2. Qoraqalpogʻiston Respublikasi Vazirlar Kengashi, viloyatlar va Toshkent shahar hokimliklari Qoraqalpogʻiston Respublikasi Vazirlar Kengashi Raisining, viloyatlar va Toshkent shahar hokimlarining kommunal xizmat koʻrsatish masalalariga mutasaddi oʻrinbosarlari rahbarligida aynan shunday hududiy komissiyalar tuzsinlar. 3. Respublika komissiyasi (N.M.Xanov) respublika iqtisodiyoti tarmoqlari va ijtimoiy soha muassasalarini 2007/2008-yillar kuz-qish davriga tayyorlash va ularning barqaror ishlashini taʼminlash boʻyicha ushbu qaror bilan tasdiqlangan chora-tadbirlar va topshiriqlarni bajarish yuzasidan tashkiliy tadbirlar kompleksi belgilangan muddatlarda amalga oshirilishini taʼminlasin. 4. Mazkur qarorning ijrosini nazorat qilish Oʻzbekiston Respublikasining Bosh vaziri Sh.M. Mirziyoyev zimmasiga yuklansin. Ushbu qarorning bajarilishi har chorakda Vazirlar Mahkamasi majlislarida koʻrib chiqilsin.
OʻZBEKISTON RESPUBLIKASI PREZIDENTINING “PENSIYALAR, NAFAQALAR, STIPENDIYALAR HAMDA RESPUBLIKANING BUDJET MUASSASALARI VA TAShKILOTLARIDA ISh HAQI MIQDORLARINI OShIRISh TOʻGʻRISIDA” 1995 YIL 16 AVGUSTDAGI PF-1213-SONLI FARMONIGA QOʻShIMChA KIRITISh TOʻGʻRISIDA
(decree, 2007-05-02)

Oʻzbekiston Respublikasi Prezidentining “Aholini ijtimoiy himoya qilish tizimini yanada takomillashtirish va mustahkamlashga oid chora-tadbirlar toʻgʻrisida” 2007-yil 19-martdagi PF-3864-sonli Farmoniga muvofiq: 1. Oʻzbekiston Respublikasi Prezidentining “Pensiyalar, nafaqalar, stipendiyalar hamda respublikaning budjet muassasalari va tashkilotlarida ish haqi miqdorlarini oshirish toʻgʻrisida” 1995-yil 16-avgustdagi PF-1213-sonli Farmoni 8-bandining birinchi xatboshi quyidagi yangi tahrirda bayon etilsin: “Budjet hisobidan pul bilan taʼminlanuvchi muassasalar va tashkilotlarning xodimlarini ragʻbatlantirish maqsadida ularga mehnat haqi fondining 15 foizi miqdorida, bolalar, qariyalar va nogironlarning “Muruvvat” va “Saxovat” internat-uylari, jismoniy rivojlanish imkoniyati cheklangan va jismoniy nuqsonlari boʻlgan shaxslar uchun ixtisoslashtirilgan kollejlar, urush va mehnat faxriylari sanatoriylari, nogironlar reabilitatsiya markazlari va uyda ijtimoiy yordam koʻrsatish xizmati xodimlarini ragʻbatlantirish uchun — mehnat haqi fondining 25 foizi miqdorida xodimlarni moddiy ragʻbatlantirish maxsus fondini tashkil qilishga ruxsat berilsin”. 2. Mazkur Farmonning ijrosini nazorat qilish Oʻzbekiston Respublikasi Bosh vazirining oʻrinbosari R.S. Azimov zimmasiga yuklansin.
OʻZBEKISTON RESPUBLIKASI HUKUMATINING AYRIM QARORLARIGA OʻZGARTIRIShLAR KIRITISh TOʻGʻRISIDA (OʻZBEKISTON RESPUBLIKASI PREZIDENTINING “AHOLINI IJTIMOIY HIMOYA QILISh TIZIMINI YANADA TAKOMILLAShTIRISh VA MUSTAHKAMLAShGA OID ChORA-TADBIRLAR TOʻGʻRISIDA” 2007-YIL 19 MARTDAGI PF-3864-SON FARMONI)
(decree, 2013-02-25)

Oʻzbekiston Respublikasi Prezidentining “Aholini ijtimoiy himoya qilish tizimini yanada takomillashtirish va mustahkamlashga oid chora-tadbirlar toʻgʻrisida” 2007-yil 19-martdagi PF-3864-son Farmoniga muvofiq Vazirlar Mahkamasi qaror qiladi: Oʻzbekiston Respublikasi Hukumatining ilovaga muvofiq ayrim qarorlariga oʻzgartirishlar kiritilsin. Vazirlar Mahkamasining 2005-yil 21-dekabrdagi 276-son qarori (Oʻzbekiston Respublikasi QT, 2005-y., 12-son, 64-modda) bilan tasdiqlangan Oʻzbekiston Respublikasi davlat muassasalari tibbiyot va farmatsevtika xodimlari mehnatiga haq toʻlash tartibi va shartlari toʻgʻrisidagi nizomga 2-ilova I boʻlimi 1.11-bandining birinchi xatboshidagi “urush va mehnat faxriylari pansionatlari” soʻzlari “urush va mehnat faxriylari uchun pansionatlar va sanatoriylar” soʻzlari bilan almashtirilsin.
OʻZBEKISTON RESPUBLIKASI MONOPOLIYADAN ChIQARISh VA RAQOBATNI RIVOJLANTIRISh DAVLAT QOʻMITASINING REKLAMANI JOYLAShTIRISh TOʻGʻRISIDAGI NIZOMNI TASDIQLASh TOʻGʻRISIDAGI QARORIGA OʻZGARTISh VA QOʻShIMChALAR KIRITISh HAQIDA
(resolution, 2022-09-14)

Oʻzbekiston Respublikasining 2006-yil 10-oktabrdagi OʻRQ-59-sonli “Tadbirkorlik subyektlarini huquqiy himoya qilish tizimi takomillashtirilganligi hamda ularning moliyaviy javobgarligi erkinlashtirilganligi munosabati bilan Oʻzbekiston Respublikasining ayrim qonun hujjatlariga oʻzgartish va qoʻshimchalar kiritish toʻgʻrisida”gi Qonuniga va Oʻzbekiston Respublikasi Prezidentining 2005-yil 2-maydagi PQ-66-sonli qaroriga muvofiq Oʻzbekiston Respublikasi Monopoliyadan chiqarish, raqobat va tadbirkorlikni qoʻllab-quvvatlash davlat qoʻmitasi qaror qiladi: 1. Reklamani joylashtirish toʻgʻrisidagi nizomni tasdiqlash toʻgʻrisidagi Oʻzbekiston Respublikasi Monopoliyadan chiqarish va raqobatni rivojlantirish davlat qoʻmitasining 2001-yil 26-martdagi 4-sonli qaroriga (2001-yil 6-aprel, roʻyxat raqami 1024) ilovaga* binoan oʻzgartish va qoʻshimchalar kiritilsin. 2. Mazkur qaror Oʻzbekiston Respublikasi Adliya vazirligi tomonidan davlat roʻyxatiga olingan kundan boshlab oʻn kun oʻtgach kuchga kiritilsin.
“BUDJET TIZIMI TOʻGʻRISIDA”GI OʻZBEKISTON RESPUBLIKASI QONUNIGA OʻZGARTISh VA QOʻShIMChALAR KIRITISh HAQIDA
(law, 2014-01-01)

1-modda. Oʻzbekiston Respublikasining 2000-yil 14-dekabrda qabul qilingan “Budjet tizimi toʻgʻrisida”gi 158-II-sonli Qonuniga (Oʻzbekiston Respublikasi Oliy Majlisining Axborotnomasi, 2001-yil, № 1-2, 6-modda; Oʻzbekiston Respublikasi Oliy Majlisi palatalarining Axborotnomasi, 2005-yil, № 5, 152-modda, № 12, 413, 418-moddalar) quyidagi oʻzgartish va qoʻshimchalar kiritilsin: 1) 6-moddaning oltinchi xatboshisi “hisobotni” degan soʻzdan keyin “belgilangan tartibda” degan soʻzlar bilan toʻldirilsin; 2) 26-moddaning uchinchi qismi quyidagi tahrirda bayon etilsin: “Oʻzbekiston Respublikasi Moliya vazirligi kelgusi moliya yiliga moʻljallangan Davlat budjeti loyihasini tayyorlaydi, uni joriy yilning oʻn beshinchi sentyabrigacha Oʻzbekiston Respublikasi Hisob palatasiga yuboradi hamda Davlat budjeti loyihasini Oʻzbekiston Respublikasi Hisob palatasining tegishli xulosasi bilan birga joriy yilning birinchi oktyabrigacha Oʻzbekiston Respublikasi Vazirlar Mahkamasiga taqdim etadi”; 3) 27-moddaning uchinchi qismidagi “Oʻzbekiston Respublikasi Vazirlar Mahkamasi Raisi yoki uning topshirigʻiga koʻra” degan soʻzlar chiqarib tashlansin; 4) 28-modda birinchi qismining: birinchi xatboshisidagi “oʻn beshinchi sentyabrgacha” degan soʻzlar “birinchi oktyabrgacha” degan soʻzlar bilan almashtirilsin; 2-bandi “hisobot” degan soʻzdan keyin “Oʻzbekiston Respublikasi Hisob palatasining tegishli xulosasi bilan” degan soʻzlar bilan toʻldirilsin; 4-bandi “Oʻzbekiston Respublikasi Hisob palatasining tegishli xulosasi bilan” degan soʻzlar bilan toʻldirilsin; 7-bandi “Oʻzbekiston Respublikasi Hisob palatasining tegishli xulosasi bilan” degan soʻzlar bilan toʻldirilsin; 5) 39-moddaning: toʻqqizinchi va oʻninchi qismlari quyidagi mazmundagi toʻqqizinchi, oʻninchi, oʻn birinchi va oʻn ikkinchi qismlar bilan almashtirilsin: “Oʻzbekiston Respublikasi Moliya vazirligi Davlat budjetining ijrosi toʻgʻrisidagi hisobotni hisobot yilidan keyingi yilning birinchi apreligacha Oʻzbekiston Respublikasi Vazirlar Mahkamasiga taqdim etadi. Oʻzbekiston Respublikasi Vazirlar Mahkamasi Davlat budjetining ijrosi toʻgʻrisidagi hisobotni Oʻzbekiston Respublikasi Hisob palatasiga u tashqi audit va baholash oʻtkazishi uchun hisobot yilidan keyingi yilning beshinchi apreligacha yuboradi. Oʻzbekiston Respublikasi Hisob palatasi Davlat budjetining ijrosi toʻgʻrisidagi hisobotga doir xulosasini hisobot yilidan keyingi yilning oʻninchi mayidan kechiktirmay Oʻzbekiston Respublikasi Vazirlar Mahkamasiga taqdim etadi. Oʻzbekiston Respublikasi Vazirlar Mahkamasi Davlat budjetining ijrosi toʻgʻrisidagi hisobotni Oʻzbekiston Respublikasi Hisob palatasining tegishli xulosasi bilan birga hisobot yilidan keyingi yilning oʻn beshinchi mayidan kechiktirmay Oʻzbekiston Respublikasi Oliy Majlisining Qonunchilik palatasiga taqdim etadi”; oʻn birinchi va oʻn ikkinchi qismlari tegishincha oʻn uchinchi va oʻn toʻrtinchi qismlar deb hisoblansin. 2-modda. Ushbu Qonun rasmiy eʼlon qilingan kundan eʼtiboran kuchga kiradi.
“JINOIY FAOLIYATDAN OLINGAN DAROMADLARNI LEGALLAShTIRIShGA VA TERRORIZMNI MOLIYALAShTIRIShGA QARShI KURAShISh TOʻGʻRISIDA”GI OʻZBEKISTON RESPUBLIKASI QONUNI AYRIM MODDALARINING AMAL QILIShINI VAQTINChA TOʻXTATIB TURISh HAQIDA
(law, 2009-04-23)

1-modda. Oʻzbekiston Respublikasining 2004-yil 26-avgustda qabul qilingan “Jinoiy faoliyatdan olingan daromadlarni legallashtirishga va terrorizmni moliyalashtirishga qarshi kurashish toʻgʻrisida”gi 660-II-sonli Qonuni (Oʻzbekiston Respublikasi Oliy Majlisining Axborotnomasi, 2004-yil, № 9, 160-modda) 9, 13, 14, 15 va 16-moddalarining amal qilishi 2013-yil 1-yanvargacha toʻxtatib turilsin. 2-modda. Ushbu Qonun rasmiy eʼlon qilingan kundan eʼtiboran kuchga kiradi.
Ikkinchi jahon urushi qatnashchilarini ragʻbatlantirish toʻgʻrisida
(decree, 2021-04-30)

9-may umumxalq bayrami — Xotira va qadrlash kuni oʻtkazilishi, shuningdek, 1941 — 1945-yillardagi Ikkinchi jahon urushida fashizm ustidan qozonilgan gʻalabaning 62 yilligi munosabati bilan hamda urush qatnashchilari va nogironlarini moddiy ragʻbatlantirish maqsadida: 1. Ikkinchi jahon urushi qatnashchilari va nogironlariga 50 000 (ellik ming) soʻm miqdorda bir martalik pul mukofoti belgilansin. 2. Mazkur Farmonni bajarish bilan bogʻliq sarf-xarajatlar respublika budjeti hisobidan amalga oshirilsin. 3. Oʻzbekiston Respublikasi Moliya vazirligi, Markaziy banki, Mehnat va aholini ijtimoiy muhofaza qilish vazirligi, Mudofaa vazirligi, Ichki ishlar vazirligi va Milliy xavfsizlik xizmati Ikkinchi jahon urushi qatnashchilari va nogironlariga ushbu pul mukofotining tantanali va bayramona vaziyatda topshirilishini taʼminlasin. 4. Qoraqalpogʻiston Respublikasi Vazirlar Kengashi, viloyatlar va Toshkent shahar hokimliklari Oʻzbekiston Respublikasi Madaniyat va sport ishlari vazirligi, Mudofaa vazirligi, Badiiy akademiya, Xotin-qizlar qoʻmitasi, Respublika Maʼnaviyat targʻibot markazi, “Nuroniy” va “Mahalla” jamgʻarmalari, boshqa jamoat tashkilotlari bilan birgalikda Vatanimiz ozodligi va shaʼnu sharafi himoyachilariga bagʻishlangan maxsus uchrashuv va maʼrifiy-badiiy kechalar oʻtkazsin. 5. Ushbu Farmonning ijrosini nazorat qilish Oʻzbekiston Respublikasi Bosh vaziri Sh.M. Mirziyoyev zimmasiga yuklansin.
“DAVLAT EHTIYOJLARI UChUN XARID QILINADIGAN QIShLOQ XOʻJALIGI MAHSULOTLARI UChUN HISOB-KITOBLAR JAMGʻARMASI HISOBIDAN AVANS BERISh VA PAXTA XOM AShYoSI IShLAB ChIQARUVChILARI BILAN HISOB-KITOBLAR TARTIBI TOʻGʻRISIDA NIZOMNI TASDIQLASh TOʻGʻRISIDAGI QARORNI” BEKOR QILISh HAQIDA
(resolution, 2007-04-26)

Oʻzbekiston Respublikasi Prezidentining 2005-yil 20-maydagi PF-3610-sonli “Oʻzbekiston Respublikasi Prezidentining baʼzi farmonlariga oʻzgartirishlar kiritish toʻgʻrisida”gi (Oʻzbekiston Respublikasi qonun hujjatlari toʻplami 2005-y., 21-son, 152-modda) Farmoniga ilovaning 1-bandiga muvofiq Oʻzbekiston Respublikasi Moliya vazirligi va Markaziy banki Boshqaruvi qaror qiladilar: Oʻzbekiston Respublikasi Moliya vazirligi va Markaziy banki Boshqaruvining 2001-yil 23-iyundagi 67 va 14/28-sonli “Davlat ehtiyojlari uchun xarid qilinadigan qishloq xoʻjaligi mahsulotlari uchun hisob-kitoblar jamgʻarmasi hisobidan avans berish va paxta xomashyosi ishlab chiqaruvchilari bilan hisob-kitoblar tartibi toʻgʻrisida nizomni tasdiqlash toʻgʻrisida”gi qarori (2001-yil 15-avgust, roʻyxat raqami 1062 — Meʼyoriy hujjatlar axborotnomasi, 2001-yil, 15-son) oʻz kuchini yoʻqotgan deb topilsin.
VAZIRLAR MAHKAMASINING “AFGʻONISTON HUDUDIGA TIJORAT YuKLARINI TRANSPORTDA TAShIShNI TAShKIL ETISh ChORA-TADBIRLARI TOʻGʻRISIDA” 2002 YIL 31 YaNVARDAGI 41-SON QARORIGA OʻZGARTIRISh KIRITISh HAQIDA
(resolution, 2007-04-20)

Afgʻonistonga eksport va tranzit yuklar tashish samaradorligini oshirish, “Termiz — Xayraton” birlashtirilgan temir yoʻl-avtomobil koʻprigini texnik jihatdan saqlash va undan foydalanish boʻyicha zarur chora-tadbirlar kompleksini oʻz vaqtida amalga oshirish maqsadida Vazirlar Mahkamasi qaror qiladi: 1. Vazirlar Mahkamasining “Afgʻoniston hududiga tijorat yuklarini transportda tashishni tashkil etish chora-tadbirlari toʻgʻrisida” 2002-yil 31-yanvardagi 41-son qarori (Oʻzbekiston Respublikasi QT, 2002-y., 1-son, 6-modda) 1-bandining beshinchi xatboshidagi “5” raqami “50” raqami bilan almashtirilsin. 2. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari N.M. Xanov zimmasiga yuklansin.
NORMATIV-HUQUQIY HUJJATLARNI DAVLAT REESTRIDAN ChIQARISh TOʻGʻRISIDA
(order, 2007-04-19)

Oʻzbekiston Aloqa va axborotlashtirish agentligi Bosh direktorining 2007-yil 9-fevraldagi 43-son buyrugʻi hamda Oʻzbekiston Respublikasi Vazirlar Mahkamasining “Vazirliklar, davlat qoʻmitalari va idoralar meʼyoriy hujjatlarining qonuniyligini taʼminlash toʻgʻrisida” 1997-yil 9-oktabrdagi 469-son qarori va “Vazirliklar, davlat qoʻmitalari va idoralar meʼyoriy hujjatlarini qabul qilish tartibini takomillashtirish toʻgʻrisida” 2000-yil 19-maydagi 197-son qaroriga asosan, buyuraman: 1. Oʻzbekiston Respublikasi Adliya vazirligi tomonidan 1997-yil 12-dekabrda 376-son bilan va 1999-yil 2-fevralda 617-son bilan davlat roʻyxatidan oʻtkazilgan “Telekommunikatsiya operatorlari toʻgʻrisida Vaqtinchalik nizom”, “Idoraviy telefon aloqasidan foydalanish qoidalari” davlat reyestridan chiqarilsin va bu haqda Oʻzbekiston Respublikasi vazirliklari, davlat qoʻmitalari va idoralari normativ-huquqiy hujjatlarining davlat reyestriga tegishli yozuv kiritilsin. 2. Oʻzbekiston Aloqa va axborotlashtirish agentligi mazkur hujjatlarning davlat reyestridan chiqarilganligini barcha manfaatdor shaxslar eʼtiboriga yetkazishi lozimligi maʼlumot uchun qabul qilinsin. 3. Idoraviy meʼyoriy hujjatlarni davlat roʻyxatidan oʻtkazish boshqarmasi (S. Sattarov) ushbu normativ-huquqiy hujjatlarni davlat reyestridan chiqarilganligini barcha manfaatdor shaxslar eʼtiboriga yetkazilishi ustidan nazoratni taʼminlasin. 4. Qonun hujjatlarini turkumlash va huquqiy axborot boshqarmasi (A. Inanbabayev) ushbu buyruqni “Oʻzbekiston Respublikasi qonun hujjatlari toʻplami” — “Sobraniye zakonodatelstva Respubliki Uzbekistan”da nashr etilishini taʼminlasin. 5. Mazkur buyruqning bajarilishini nazorat qilish vazir oʻrinbosari E. Kanyazov zimmasiga yuklansin.
NIKOHLANUVChI ShAXSLARNI TIBBIY KOʻRIKDAN OʻTKAZISh TOʻGʻRISIDAGI NIZOMGA OʻZGARTIRISh VA QOʻShIMChALAR KIRITISh HAQIDA
(resolution, 2007-04-17)

Oʻzbekiston Respublikasi Prezidentining 2007-yil 23-yanvardagi PQ-573-son qarori bilan tasdiqlangan “Ijtimoiy himoya yili” davlat dasturining 5.2-bandini bajarish yuzasidan hamda nikohlanuvchi shaxslarning tibbiy koʻrikdan oʻtish tartibini takomillashtirish maqsadida Vazirlar Mahkamasi qaror qiladi: 1. Vazirlar Mahkamasining 2003-yil 25-avgustdagi 365-son qarori (Oʻzbekiston Respublikasi QT, 2003-y., 8-son, 77-modda) bilan tasdiqlangan Nikohlanuvchi shaxslarni tibbiy koʻrikdan oʻtkazish toʻgʻrisidagi nizomga ilovaga muvofiq oʻzgartirish va qoʻshimchalar kiritilsin. 2. Oʻzbekiston Respublikasi Adliya vazirligi va Sogʻliqni saqlash vazirligi bir oy muddatda idoraviy normativ hujjatlarga tegishli oʻzgartirish va qoʻshimchalar kiritsinlar. 3. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosarlari R.S. Qosimov va S.T. Inomova zimmasiga yuklansin. 1. 2-bandga “50 yoshdan katta shaxslarning nikohini roʻyxatdan oʻtkazish hollari bundan mustasno, ushbu shaxslar tibbiy koʻrikdan faqat ularning roziligiga koʻra oʻtkaziladi” soʻzlari qoʻshilsin. 2. 5-bandda: “yashash joyidagi” soʻzlari “doimiy yoki vaqtinchalik yashash joyidagi” soʻzlari bilan almashtirilsin; quyidagi mazmundagi xatboshi qoʻshilsin: “Tibbiy koʻrikdan oʻtkazish uchun berilgan yoʻllanmalar FHDY organlarida nikoh tuzish toʻgʻrisidagi arizalarni roʻyxatdan oʻtkazish daftarida qayd etiladi”. 3. 11-band quyidagi tahrirda bayon qilinsin: “11. Nikohlanuvchi shaxslarning tibbiy koʻrigi natijalari toʻgʻrisida tibbiyot muassasasining xulosasi maʼlumotnomada aks ettiriladi. Maʼlumotnoma tibbiyot muassasasining muhri va rahbarining imzosi bilan tasdiqlanadi (mazkur Nizomga 3-ilova) hamda alohida daftarda roʻyxatdan oʻtkaziladi, daftar belgilangan muddat mobaynida viloyat sogʻliqni saqlash boshqarmasining arxivida saqlanadi. Maʼlumotnomaning amal qilish muddati — uch oy. Tibbiyot muassasasining masʼul xodimi tibbiy koʻrikdan oʻtkazish natijalari boʻyicha maʼlumotnoma berishda nikohlanuvchi shaxsga aniqlangan kasalliklarning nikoh tuzilgandan keyin yuzaga kelishi mumkin boʻlgan oqibatlarini tushuntiradi. Tibbiy koʻrikdan oʻtgan shaxs oʻtkazilgan tushuntirish toʻgʻrisida Maʼlumotnomalarni roʻyxatdan oʻtkazish daftariga imzo qoʻyadi”. 4. 29-bandga “nikoh tuzilishiga” soʻzlaridan keyin “Oʻzbekiston Respublikasi Oila kodeksining 16-moddasida nazarda tutilgan” soʻzlari qoʻshilsin.
BIRJA SAVDOSIDA IShTIROK ETISh HUQUQI UChUN JISMONIY ShAXSLARNI ATTESTATSIYA (QAYTA ATTESTATSIYA)DAN OʻTKAZISh TOʻGʻRISIDAGI NIZOMGA OʻZGARTIRISh VA QOʻShIMChALAR KIRITISh HAQIDA
(resolution, 2013-04-08)

Oʻzbekiston Respublikasining “Birjalar va birja faoliyati toʻgʻrisida”gi Qonuniga, Vazirlar Mahkamasining 2003-yil 4-fevraldagi “Birja faoliyatini litsenziyalash toʻgʻrisida”gi 66-sonli qarori bilan tasdiqlangan Birja faoliyatini litsenziyalash toʻgʻrisidagi nizomga muvofiq Oʻzbekiston Respublikasi Davlat mulkini boshqarish davlat qoʻmitasi qaror qiladi: 1. Oʻzbekiston Respublikasi Davlat mulki qoʻmitasining 2003-yil 5-martdagi 01/NI-235-sonli qarori bilan tasdiqlangan “Birja savdosida ishtirok etish huquqi uchun jismoniy shaxslarni attestatsiya (qayta attestatsiya)dan oʻtkazish toʻgʻrisida”gi nizomga (2003-yil 29-aprel, roʻyxat raqami 1241) ilovaga* muvofiq oʻzgartirish va qoʻshimchalar kiritilsin. 2. Mazkur qaror Oʻzbekiston Respublikasi Adliya vazirligida davlat roʻyxatidan oʻtkazilgan vaqtdan boshlab oʻn kun oʻtgandan soʻng kuchga kiradi.
OʻZBEKISTON RESPUBLIKASI TAShQI IShLAR VAZIRLIGI TAShKILIY TUZILMASIGA OʻZGARTIShLAR KIRITISh TOʻGʻRISIDA
(resolution, 2020-09-28)

Oʻzbekiston Respublikasi Tashqi ishlar vazirligining boshqaruv tuzilmasini takomillashtirish va ish samaradorligini oshirish maqsadida: 1. Oʻzbekiston Respublikasi tashqi ishlar vazirining birinchi oʻrinbosari lavozimi tugatilsin. 2. Oʻzbekiston Respublikasi Tashqi ishlar vazirligining markaziy apparati tuzilmasi ilovaga muvofiq tasdiqlansin. 3. Oʻzbekiston Respublikasi Prezidentining “Oʻzbekiston Respublikasi Tashqi ishlar vazirligi tashkiliy tuzilmasiga oʻzgartishlar kiritish toʻgʻrisida” 2006-yil 1-dekabrdagi PQ-520-sonli qarorining ilovasi oʻz kuchini yoʻqotgan deb hisoblansin. 4. Mazkur qarorning ijrosini nazorat qilish Oʻzbekiston Respublikasi Prezidentining Davlat maslahatchisi R.S. Shamshiyev zimmasiga yuklansin.
OʻZBEKISTON RESPUBLIKASI KONSTITUTSIYASINING MODDALARIGA TUZATISHLAR KIRITISH TOʻGʻRISIDA (89-MODDASIGA, 93-MODDASINING 15-BANDIGA, 102-MODDASINING IKKINCHI QISMIGA)
(constitution, 2007-04-11)

Oʻzbekiston Respublikasining Konstitutsiyasiga ushbu tuzatishlar davlat boshqaruvini yanada demokratlashtirish, hokimiyatning qonun chiqaruvchi, ijro etuvchi tarmoqlari, hukumat va mahalliy davlat hokimiyati organlari zimmasiga Konstitutsiya bilan yuklatilgan vakolatlarni amalga oshirishdagi roli va masʼuliyatini oshirish, mamlakat Prezidenti vazifalarini aniq-ravshan belgilash hamda huquqiy meʼyorlar doirasida cheklash, shuningdek yuqorida koʻrsatib oʻtilgan islohotlarni amalga oshirishda, mamlakatni yangilash va modernizatsiya qilishda siyosiy partiyalarning roli hamda taʼsirini kuchaytirish maqsadida kiritilmoqda. 1-modda. 1992-yil 8-dekabrda oʻn ikkinchi chaqiriq Oʻzbekiston Respublikasi Oliy Kengashining oʻn birinchi sessiyasida qabul qilingan Oʻzbekiston Respublikasining Konstitutsiyasiga (Oʻzbekiston Respublikasi Oliy Kengashining Axborotnomasi, 1993-yil, № 1, 4-modda; 1994-yil, № 1, 5-modda; Oʻzbekiston Respublikasi Oliy Majlisining Axborotnomasi, 2003-yil, № 3-4, 27-modda) kuyidagi tuzatishlar kiritilsin: 1) 89-modda kuyidagi tahrirda bayon etilsin: “89-modda. Oʻzbekiston Respublikasining Prezidenti davlat boshligʻidir va davlat hokimiyati organlarining kelishilgan holda faoliyat yuritishini hamda hamkorligini taʼminlaydi”; 2) 93-moddaning 15-bandi quyidagi tahrirda bayon etilsin: “15) viloyatlar hokimlarini hamda Toshkent shahar hokimini qonunga muvofiq tayinlaydi hamda lavozimidan ozod etadi. Konstitutsiyani, qonunlarni buzgan yoki oʻz shaʼni va qadr-qimmatiga dogʻ tushiradigan xatti-harakat sodir etgan tuman va shahar hokimlarini Prezident oʻz qarori bilan lavozimidan ozod etishga haqli”; 3) 102-moddaning ikkinchi qismi quyidagi tahrirda bayon etilsin: “Viloyat va Toshkent shahar hokimi Oʻzbekiston Respublikasi Prezidenti tomonidan qonunga muvofiq tayinlanadi hamda lavozimidan ozod etiladi”. 2-modda. Ushbu Qonun 2008-yil 1-yanvardan eʼtiboran kuchga kiradi.